Legend of Kcnvclo. g 



Ua hiki ka la aia i luiia ; 

 Lawe mai na kihele makau, 

 Me ka ipu holoholona pu mai, 

 Me ka upeiia mai a kaua ; 

 E Maakuakeke, 

 Ka hoe nakeke, 

 Ke kuapoi nakeke, 

 Ke ka nakeke, e ala ua ao. 



Ma keia paha a Kawelo, lohe ka wahine a Maakuakeke, hoala aku la i kana 

 kane: "E, e ala, aole au i lohe i ka lealea o ko inoa i kou mau kupuna, aole hoi i na 

 makua, a ia Kawelo akahi no au a lohe i ka lea o kou inoa." 



Ala ae la o Maakuakeke, hoomakaukau i na mea a pau a Kawelo i kahea mai 

 ai, hele aku la a kau i luna o ka waa, a holo aku la laua. Ia laua e holo ana, kahea 

 mai o Maakuakeke ia Kawelo, penei : 



E Kawelo-lei-makua, e pae, 



E kama hana a ka lapa o Puna, 



Na maka o Haloa i luna, 



Kuu haku, kuu lawaia alii o Kauai. 



"lo — e, io — e," mai la o Kawelo. 



Olelo mai o Maakuakeke ia Kawelo: "Eia no ko makou wahi e lawaia ai, loaa no 

 ka ia hoi aku i uka, o ka wahine, o ke keiki." I aku o Kawelo: "Aole keia o ka 

 ia; aia kahi o ka ia, o ka lae o Kaena." I hou aku o Kawelo ia Maakuakeke: "E noho 

 a paa i luna o ka waa, o kulana." Hookahi no mapuna hoe a Kawelo, hele ana laua 

 ma waho o Mamala, i ka lua o ka mapuna hoe, komo i Puuloa, i ke kolu, komo i 

 Waianae. 



Ia laua i hiki ai i Waianae, lalau aku la o Kawelo i ke kukui, mama iho la a 

 pupuhi i ke kai, i malino, ike ia o lalo, no ka mea, he lawaia kaka-uhu ka laua lawaia. 

 Lawaia aku la laua mai ka papau a ka hohonu, ua nui no na ia i loaa ia laua. Ma 

 keia holo ana a laua i ka hohonu, noonoo iho la o Maakuakeke, e hiki ana laua i kahi 

 o Uhumakaikai (he ia kupua ia), nolaila, olelo aku o Maakuakeke ia Kawelo ma ka 

 paha penei : 



E Kawelo-lei-makua, e pae, 



E kama huna a kala o Puna, 



Na maka o Haloa i luna, 



Kuu haku, kuu lawaia alii o Kauai. 



"I oe — a, i oe — a," pela mai o Kawelo. 



I aku o Maakuakeke: "E hoi kaua, ua po." Hoi mai la laua a hiki i Waialae, 



